تڕۆڵ فەیس
تڕۆڵ فەیس وێنەیەکی میمی کۆمیکی تووڕەییی کەسایەتییەکە کە زەردەخەنەیەکی شەیتانانەی کردووە، کە بەکاردێت بۆ نیشاندانی تڕۆڵەکانی ئینتەرنێت و تڕۆڵکردنی ئینتەرنێت. ئەم دەموچاوە یەکێکە لە کۆنترین و دیارترین دەموچاوەکانی کۆمیکی توڕەیی.

مێژوو 
تڕۆڵ فەیس لەڕێی مایکرۆسۆفت پەینتەوە کێشراوە لە ١٩ی ئەیلوولی ٢٠٠٨، لەلایەن کارلۆس ڕامیرێز، قوتابییەکی کۆلێژی ١٨ ساڵان کە لە ئۆکلەند لەگەڵ باوانیدا دەژیا. وێنەکە لە پەڕەی دێڤیانت ئاڕتی ڕامیرێزدا بڵاوکرایەوە، وەک بەشێک لە کۆمیکی تووڕەییی تڕۆڵەکان، کە دەربارەی سروشتە بێماناکەی تڕۆڵکردنە. ڕامیرێز وێنەکەی لە وێبگەی لێدوانگەی وێنەییی ٤چان بڵاوکردەوە و لە ماوەی کەمتر لە ڕۆژێک بەکارھێنەرانی دیکەی وێبەگەکە دەستیانکرد بە بڵاوکردنەوەی. لە مانگەکانی دواییدا، وێنەکەی ڕامیرێز ناوبانگی پەیداکرد لە ٤چان وەک ئیمۆتیکۆنە گەردوونییەکەی تڕۆڵەکانی ئینتەرنێت و کەسایەتییەکی فرەکاری کۆمیکی تووڕەیی. لە ٤چانەوە، تڕۆڵ فەیس بڵاوبوویەوە بۆ ڕێدیت و فەرھەنگی ئوربان لە ٢٠٠٩، لە کۆتاییدا گەیشت بە وێبگەکانی وێنە بڵاوکردنەوەی دیکە وەک ئیمیجەر و فەیسبووک.

لە ٨ی نیسانی ٢٠١٥، کۆتاکو وتارێکی چاوپێکەوتنیی قووڵی ئامادەکرد لەگەڵ ڕامیرێز دەربارەی کەسایەتیی کۆمیکە تووڕەیییە ناودارەکەی. لە وتارەکەدا، وێنەکێشی تڕۆڵ فەیس مەزندەی کرد کە زیاتر لە ١٠٠٬٠٠٠ دۆلاری بە باجی لەبەرگرتنەوە، ڕاگوێستن و پارەدانەکانی دیکە پەیداکردووە لەوکاتەوەی وێنەکەی لە نووسینگەی مافی لەبەرگرتنەوەی ویلایەتە یەکگرتووەکانی ئەمریکا تۆمارکردووە لە ٢٠١٠، کە داھاتەکانی دەگەنە ١٥٬٠٠٠ دۆلار لە بەرتزین پێگەی ناوبانگیدا. لەگەڵ ئەوەشدا، ڕامیرێز باسی چیرۆکی پشت سڕینەوەی میم ڕەنی کرد لە ئیشۆپی وی یوو.

لە ئازاری ٢٠٢١دا، ڕامیرێز خواستی خۆی ڕاگەیاند بۆ فرۆشتنی دراوێکی نەشیاوی ئاڵوگۆڕ بۆ تڕۆڵ فەیس.

بەکارھێنانەکان 
تڕۆڵ فەیس تڕۆڵی ئینتەرنێت نیشان دەدات، کەسێک کە خەڵکی دیکە بێزار دەکات لەسەر ئینتەرنێت بۆ حەزی خۆیان. کۆمێکە ڕەسەنەکەی ڕامیرێز گاڵتەی بە تڕۆڵەکان دەکرد؛ ھەرچۆنێک بێت، وێنەکە بەزۆری لەلایەن تڕۆڵەکانەوە بەکاردێت. تڕۆڵ فەیس وەک ھاوشێوەی گاڵتەی منداڵانی «نیا نیا نیا نیا نیا نیا»یان زمان دەرھێنان باسکراوە. وێنەکە زۆرینەی کات لەگەڵ دەستەواژەکانی «کێشەت ھەیە؟»یان «تووڕە بوویت، برا؟» دادەنرێت.

مافی لەبەرگرتنەوە 
ڕامیرێز تڕۆڵەکانی لەگەڵ نووسینگەی مافی لەبەرگرتنەوەی ویلایەتە یەکگرتووەکانی ئەمریکا تۆمارکرد لە ٢٧ی تەممووزی ٢٠١٠. ڕامیرێز دەڵێت کە زیاتر لە ١٠٠٬٠٠٠ دۆلاری وەرگرتووە بە باجی لەبەرگرتنەوەکان و پارەدانەکانی دیکە کە پەیوەندیان بە تڕۆڵ فەیسەوە ھەبووە، وەک لەبەرگرتنەوە بۆ جلوبەرگەکانی کە بە دەموچاوەکە نەخشێندراون لەلایەن زنجیرە تاک فرۆشی ھۆت تۆپیک.

کایەی ڤیدیۆییی میم ڕەن بۆ کۆنسۆڵی نینتێندۆی وی یوو سڕایەوە بەھۆی سەرپێچیکردنی مافی لەبەرگرتنەوە لەبەرئەوەی تڕۆڵ فەیس لە نێویدا وەک کەسایەتیی سەرەکی دانرابوو.

تڕۆڵ فەیس لەلایەن مافی لەبەرگرتنەوەوە پارێزراوە، بەڵام دروشمی بازرگانی نییە.

کاریگەری 

تڕۆڵ فەیس لەلایەن  بە «باوکی میمەکان» دانراوە. نیوەپەیکەرێکی تڕۆڵ فەیس لە مۆزەخانەی موسیۆ دێل میمی مەکسیکۆ سیتی نیشاندرا.

لە ئازاری ٢٠١٢دا، ڤیدیۆیەکی بەناوبانگ بانەرێکی نیشاندا کە بە تڕۆڵ فەیس و ڕستەی «کێشەت ھەیە؟» داپۆشرابوو کە لەلایەن ھەوادارانی یانەی تورکیی ئیسکیشپۆرەوە بەکاردەھات لە خۆپیشاندانێک بۆ گۆڕانی یاسا.

لە ئەڵقەی «بێدەنگبە و سەما بکە»ی ئاوێنەی ڕەشدا، باج سێنەکان وێنەی تڕۆڵ فەیس دەنێرن دوای ئەوەی دزە بە نھێنییەکانی قوربانییەکە دەکەن سەرەڕای گوێڕایەڵییان.

لە شوباتی ٢٠٢١دا، ڕەبێکا بڵاک ڕیمیکێسکی گۆرانیی ٢٠١١ی «ھەینی» بۆ ئاھەنگێڕانی ساڵیادی دەیەمی گۆرانییەکە بڵاوکردەوە، ڤیدیۆکلیپی گۆرانییەکە چەند کەسایەتییەکی کۆمیکی تووڕەیی تێدا بوو، بە تڕۆڵ فەیسیشەوە.

تڕۆڵ فەیس جارناجار وەک جلوبەرگی ھاڵۆوین و کەسایەتی کۆسپلەی بەکاردێت.

سەرچاوەکان

بەستەرە دەرەکییەکان 

میمەکانی ئینتەرنێت